wickkiey/tamil-wikipedia-chunked huggingface dataset:
# முத்து உவமை

## வெளியிணப்புகள்

- தமிழ் கிறித்தவ சபை
# வீடுகட்டிய இருவரின் உவமை

**வீடுகட்டிய இருவரின் உவமை** இயேசு புதிய ஏற்பாட்டில் கூறிய உவமான கதையாகும். இது மத்தேயு 7:24-27 இல் கூறப்பட்டுள்ளது. இயேசுவின் போதனையை பின்பற்றுபவர்கள் அறிவாளிகள் என பொருள்படும்படி கூறினார்.
# வீடுகட்டிய இருவரின் உவமை

## உவமை

இருவர் வீடு கட்டத்தொடங்கினர். ஒருவன் அறிவாளி தனது வீட்டை பாறை மீது கட்டுகிறான். அறிவிலியான மற்றவன் தனது வீட்டை மணல் மீது கட்டுகிறான். பின்னர் மழை பெய்தது; ஆறு பெருக்கெடுத்து ஓடியது; பெருங்காற்று வீசியது ஆனால் பாறை மீதிருந்த வீடோ விழாமல் நின்றது ஏனெனில் பாறையின் மீது அடித்தளம் இடப்பட்டிருந்ததால் "பாறை மேல் வீடு" விழவில்லை. ஆனால் மணல் மீது கட்டப்பட்ட வீடோ அழிந்த்து.
# வீடுகட்டிய இருவரின் உவமை

## பொருள்

இந்த உவம்மையின் பொருளானது ; இயேசு சொன்ன இவ் வார்த்தைகளைக் கேட்டு அதன்படி நடக்கிறவன் இயேசு எனும் பாறை மீது தனது அடித்தளத்தை இடுகிறான். ஆனால், அறிவிலியோ அவர் சொற் கேளாமல் போவதால் மணல் மீது தன் அடித்தளத்தை இடுகிறான்.  
இறை சொல் கேட்கும் அறிவாளிகள், உலகில் வரும் சோதனைகள் மழை பெய்து பெருக்கெடுத்த ஆறு போல வந்தாலும் அம்மனிதன் (வீடு) பாவ வழிகளுக்குள் விழமாட்டான். ஏனெனில் பாறையான இயேசுவின் சொற்கள் மீது அவன் அடித்தளம் இடப்பட்டிருந்தது.  
ஆனால் இயேசு சொன்ன வார்த்தைகளின் படி செயல்படாத எவரும் மணல்மீது தம் வீட்டைக் கட்டிய அறிவிலிக்கு ஒப்பாவார். உலகில் வரும் சோதனைகள் மழை பெய்து பெருக்கெடுத்த ஆறு போல வரும்போது அம்மனிதன் பாவ வழிகளுக்குள் விழுந்துவிடுவான். ஏனெனில் பாறையான இயேசுவின் சொற்கள் மீது அவன் அடித்தளம் இடப்பட்டவில்லை.
# வின்டோசு லைவ் மெசஞ்சர்

முன்னாளில் MSN மெசன்ஜரின் வழிவந்ததே இலவசமான இணைய உரையாடல் மென்பொருளே **விண்டோஸ் லைவ் மெசன்ஜர்** ஆகும் இது இன்றளவும் பெரும்பாலனவர்களால் பழைய **எம் எஸ் என் மெசன்ஜர்** என்றே அழைக்கப்படுகின்றது. இது விண்டோஸ் எக்ஸ்பி, விண்டோஸ் 2003 சேவர், விண்டோஸ் விஸ்டா மற்றும் விண்டோஸ் மொபைல் இயங்குதளங்களில் இயங்கக்கூடியது. இதன் முதற் பதிப்பானது மைக்ரோசாப்டினால் 15 டிசெம்பர், 2005 இல் வெளிவிடப்பட்டது (எம் எஸ் என் மெசன்ஜரின் முதற்பதிப்பு 22 ஜூலை 1999 வெளிவிடப்பட்டது). **விண்டோஸ் லைவ்** இணைய சேவைகளில் ஒன்றான இதன் தற்போதயை பதிப்பானது 19 ஜூன் 2006 வெளிவிடப்பட்டது. பெரும்பாலான பாவனையாளர்களினால் இன்றும் இது MSN மெசன்ஜர் என்றழைக்கப் படுகின்றது. இலத்தீன் அமெரிக்கா மற்றும் ஸ்பெயின் நாட்டின் சில பாகங்களில் இவை **மெசன்ஜர்** என்றழைக்கப்படுகின்றது.  
12 ஜூலை 2006 முதல் யாகூ! மெசன்ஜர் வலையமைப்புடன் கூட்டிணைந்து இயங்க ஆரம்பித்துள்ளது.
# வின்டோசு லைவ் மெசஞ்சர்

## வசதிகள்

### கோப்புறைகளைப் (folders) பகிர்தல்

கோபுறைகளைப் பகிரும்போது பாதுகாக்கத் தனியான இலவசமான வைரஸ் எதிர்ப்பு நிரல் ஒன்றும் இணைக்கபட்டுள்ளது. கோப்புறைகளைப் பகிர்வதற்கு விண்டோஸ் 2000/xp/விஸ்டா இயங்கு தளங்களுடன் கணிகளின் வன்வட்டானது (ஹாட்டிஸ்க் - harddisk) NTFS கோப்புமுறையில் format பண்ணப் பட்டிருத்தல் வேண்டும். அவ்வாறில்லாமல் FAT 32 முறையிலுள்ளவற்றிற்கு NTFS முறைக்கு மாற்றுவதற்கு
- convert x: /fs:ntfs இங்கு x: ஆனது C: அல்லது d: ..
# வின்டோசு லைவ் மெசஞ்சர்

## வசதிகள்

### கணினியில் இருந்து தொலைபேசிக்கான அழைப்புக்கள்

கணினியில் இருந்து கணினிக்கான தொலைபேசி அழைப்புகளை மாத்திரமன்றி தொலை பேசி அழைப்புகளை நிமிடத்திற்கு இலங்கை ரூபா 2-3 அளவில் (அமெரிக்க டாலர் 0.02 - 0.03) அளவில் ஓர் நிமிடத்திற்கு அமெரிக்க மற்றும் மேற்கு ஐரோப்பிய நாடுகளிற்கு மேற்கொள்ள இயலும்.
# வின்டோசு லைவ் மெசஞ்சர்

## வசதிகள்

### விண்டொஸ் லைவ் மெசன்ஜர் யாகூ! மெசன்ஜர் கூட்டிணைவு

13 ஜூலை 2006 அன்றிலிந்து இரு பெரும் தூதுவர் வலையமைப்பானது ஒன்றாக இயங்க ஆரம்பித்துள்ளன. அதாவது **விண்டோஸ் லைவ் மெசன்ஜர்** ஆனது யாகூ! மெசன்ஜரின் பதிப்பு 8 இன் வெள்ளோட்டப் பதிப்பில் (பீட்டா -Beta) இலிருந்து சாத்தியமாகுமெனினும் இறுதிப்பதிப்பே விரும்பப்படுகின்றது. இதற்கு http://www.ideas.live.com/ சென்று உங்கள் MSN/விண்டோஸ் மெசன்ஜர் id ஊடாக உட்புகுந்து பின்னர் அவர்களின் ஒப்பந்தத்தை ஏற்றுக் கொள்ளவேண்டும் அல்லது நீங்கள் யாகூ! மெசன்ஜரூடாக வருவதானால் http://messenger.yahoo.com/ சென்று பதிப்பு அங்கு யாகூவின் உரிம ஒப்பந்த்தை வாசித்து ஏற்றுக் கொள்ளவேண்டும். உங்களுக்குப் பிடித்தமான ஏதாவது ஓர் மெசன்ஜரில் இருந்து இருவலையமைப்பில் உள்ளவ்ர்களுடன் உரையாடமுடியும். யாகூ! மெசன்ஜரில் தமிழில் ஒருங்குறியில் நேரடியாக தட்டச்சுச் செய்ய யாகூ! தமிழ்ப் பொருத்து மூலமாக யாகூ! மெசன்ஜரிலிருந்து யாகூ! மற்றும் மற்றும் மைக்ரோசாப்ட் வலையமைப்புகளுடன் ஒருங்குறியில் உரையாடமுடியும்.
# வின்டோசு லைவ் மெசஞ்சர்

## வசதிகள்

### வேறு மாற்றங்கள்

- யாகூ! மெசன்ஜர் போலவே பயனர் ஒருவர் இணைப்பொன்றில்லாதாகக் காட்டிக்கொண்டே உரையாடலில் ஈடுபடலாம்.
- யாகூ! மெசன்ஜர் போலவே இணைப்பொன்றிலில்லாத ஒருவரிற்கு செய்திகள் அனுப்பலாம் பின்னர் அவர் இணைப்பைப் பெறும் போது செய்திகளைப் பெறுவார்.
- பட்டப்பெயர்களைச் சூட்டி மாறுபட்ட தொடர்பிலுள்ள பெயரல்லாத பெயரைச் சூட்டி உரையாடலில் ஈடுபடலாம்.
- உரையாடலில் ஈடுபடுவர் ஒன்றிற்கு மேற்பட்ட வரிகளை தட்டச்சுச் செய்து மீண்டும் தட்டச்சுச் செய்தால் அவை ஒரே செய்தியாகவே காட்சியளிக்கும்.
- உரையாடலில் நேர முத்திரைகளை இடமுடியும் (Tools ->Options ->Messages->Show time stamp)
- நிறத்தூரிகை மூலமாக நிறங்களை விரும்பியபடி மாற்றியமைக்கலாம்.
- மைக்ரோசாப்ட் பாஸ்போட்டானது விண்டோஸ் லைவ் id மூலமாக மாற்றியமைக்கப் பட்டுள்ளது.
- தொடர்பினுள்ளேயே தேடல்கள்
# வின்டோசு லைவ் மெசஞ்சர்

## போட்டிகள்

அமெரிக்கா ஆன்லைன் மெசன்ஜர் (AIM) மற்றும் ஜபர் தொழில் நுட்பத்தில் அமைந்த தூதுவர் வலையமைப்புகளே பெரும் போட்டியாக அமைகின்றன. யாகூ மற்றும் மைக்ரோசாப்ட் இணைந்து உலகின் இரண்டாவது மிகப் பெரிய தூதுவர் வலையமைக் கொண்டுள்ளன.  
விண்டோஸ் மற்றும் லினக்ஸ் பாவனையாளர்கள் கெயிம் ஊடாக பல்வேறு பட்ட தூதுவர் வலையமைப்புகளுடன் உரையாடலை நிகழ்த்த இயலும்.  
கூகிள் நிறுவனமானது கூகிள் டாக் எனும் திறந்த தூதுவர் வலையமைக் கொண்டுள்ளதுடன் கூகிள் தனது சொந்த உரையாடல் மென்பொருளை மாத்திரம் அல்லாது ஏனைய மென்பொருட்களும் இணைவதையே கூகிள் விரும்புகின்றது.
# வின்டோசு லைவ் மெசஞ்சர்

## எதிரான கருத்துக்கள்

கெயிம் போன்றல்லாது **விண்டோஸ் லைவ் மெசன்ஜர்** விளம்பரங்களைக் காட்டுகினறது.
# மோசே

**மோசே அல்லது மோயீசன்** *(எபிரேயம்: מֹשֶׁה&lrm;, Modern Moshe Tiberian Mōšéh ISO 259-3 Moše; அரபு மொழி: موسى Mūsā)* என்பவர் என்பவர் எபிரேய விவிலியம், திருக்குர்ஆன் மற்றும் பகாய் சமய நூல்களின் படி, இவர் ஓர் இறைவாக்கினர் சமயத்தலைவர் மற்றும் சட்டம் அளித்தவர் என்று அறியப்படுகிறார். யூத மரபுப்படி இம்மதத்தின் படிப்பினைகள் அனைத்தையும் தொகுத்து இவரே தோராவை எழுதினார். யூத சமயத்தின் முக்கியமான தீர்க்கதரிசிகளில் ஒருவராக மோசே கருதப்படுகிறார். கிறித்துவத்திலும் ஆபிரகாமிய சமயங்களிலும் இவர் மிகவும் குறிக்கத்தக்கவராவாகவும் விளங்குகிறார்.  
தொல்பொருளியளாலர்களிடையே விடுதலைப் பயணம் குறித்தும், மோசேயின் வரலாற்றுத் தன்மைக் குறித்தும் ஒத்தக்கருத்தில்லை. பலர் இதனை வெண்கலக் காலத்தின் முடிவில் இசுரயேலர்களால் கானான் நாட்டில் இயற்றப்பட்ட புனைவுக்கதையாகக் கருதுகின்றனர்.  
விடுதலைப் பயண நூலின் படி இசுரயேலர் எகிப்தில் அடிமைப்பட்டிருந்த காலத்தில் இவர் பிறந்தார் எனக்கூறப்படுகிறது. அடிமைகளாக இருந்த சிறுபான்மையினர் எண்ணிக்கை நாளுக்கு நாள் அதிகரித்தது; இதனால் எகிப்திய அரசர் தங்களை எகிப்திய எதிரிகளோடு இணைத்துக் கொள்ளலாம் என்று கருதினார். இதன் தொடர்ச்சியாக எகிப்தில் பெருகிவரும் இசுரேலியர்களின் மக்கள் தொகையைக் குறைப்பதற்காக புதியதாகப் பிறந்த ஆண்குழந்தைகள் அனைவரையும் கொன்று விடும்படியும் ஆணையிட்டார். குழந்தையினைக்கொல்ல மனம்வராத மோசேயின் தாயார் குழந்தை மோசேவை ஒரு கூடையில் வைத்து நைல் நதியில் மிதக்கவிட்டார். கூடை எகிப்தின் இளவரசியால் கண்டெடுக்கப்பட்டு ஓர் அரசக் குடும்பத்தின் தத்துப்பிள்ளையாக வளர்க்கப்பட்டார். ஒரு எகிப்தியனைக் கொன்றதற்காக மிதியான் நாட்டில் பதுங்கியிருந்த போது இவருக்கு கடவுள் அருள் கிடைத்ததாக நம்பப்படுகிறது.  
அடிமைத்தனத்திலிருந்து இசுரவேலரை விடுதலை செய்விக்கும்படி கூறி கடவுள் மோசேயை எகிப்துக்கு திருப்பி அனுப்பினார். பேச்சாற்றலுடன் தன்னால் பேச இயலாது என்று மோசே உறுதியுடன் கூறியதைத் தொடர்ந்து, ஆரோன் இவருடைய செய்தித் தொடர்பாளாராக இருக்க அனுமதிக்கப்பட்டார். மேலும் எகிப்தியரை விடுவித்து வரும் வழியில் சீனாய் மலையில் பத்துக் கட்டளைகள் கடவுளிடமிருந்து பெற்று இசுரயேலர்களுக்கு இவர் அளித்தார் எனவும் பாலைவனத்தில் அலைந்து திரிந்த 40 வருடங்களுக்குப் பிறகு, வாக்களிக்கப்பட்ட நாட்டினுள் நுழையாமலேயே இவர் இறந்தார் எனவும் விவிலியம் விவரிக்கின்றது.  
பாரம்பரிய யூதமதத்தின் படி மோசேயின் காலம் கி.மு 1391–1271 வரை உள்ளதாக நம்பப்படுகின்றது; 4ஆம் நூற்றாண்டினைச்சேர்ந்த புனித ஜெரோம் கி.மு 1592. என்றும் 17ஆம் நூற்றாண்டினைச்சேர்ந்த உஷ்சர் கி.மு 1619 என்றும் இவரின் பிறப்பு ஆண்டினைக் கணிக்கின்றனர்.
# மோசே

## விவிலியத்தில் மோசே

கிறிஸ்தவ விவிலியத்தின் யாத்திராகமம் நூலில் மோசேயின் வரலாறு எழுதப்பட்டுள்ளது. இதன் படி மோசேயின் தந்தை அம்ராம் ஆவார் அவரது தாய் யோகெபேத் ஆவார். மோசே இஸ்ரவேலின் லேவி எனப்பட்ட குருத்துவ குலத்தில் பிறந்தார். மோசே இஸ்ரவேல் மக்களை எகிப்தில் அவர்களது அடிமை வாழ்விலிருந்து விடுவித்து பாலைவனமூடாக இஸ்ரவேல் மக்களை கானான் நாடு நோக்கி (தற்போதைய இஸ்ரவேல் பலஸ்தீன நாடுகள் உள்ள பிரதேசம்) வழிநடத்தி சென்றார். மேலும் வழியில் கடவுள் சீனாய் மலை மீது இறைவனது திருச்சட்டத்தை கொடுத்தார். இச்சட்டமே இயேசு வரும் வரைக்கும் மாற்றமின்றி பயன்படுத்தப்பட்ட சட்டமாகும். மோசே வாழ்ந்த காலம் பற்றிய கணக்கீடுகளின் படி மோசே கி.மு. 13-16ஆம் நூற்றாண்டுகளுக்கு இடையே வாழ்ந்ததாக கருதப்படுகிறது.  
மோசே ஒரே கடவுள் என்ற சித்தாந்தத்தை முதன் முதலாக எடுத்து கூறியவராவார். இது கடவுள் மோசே மூலமாகக் கொடுத்த பத்து கட்டளைகளில் முதலாவதாகும். மோசே கிறிஸ்தவ,இஸ்லாம்,யூத,மற்றும் பஹாய் சயங்களில் ஒரு முக்கிய தீர்க்கதரிசியாகக் கொள்ளப்படுகிறார்.
# மோசே

## பிறப்பும் குழந்தைப் பருவமும்

மோசே, இஸ்ரவேலர் எகிப்தில் பார்வோன் அரசனின் ஆட்சியில் அடிமைகளாக இருக்கும் போது ஒரு அடிமை பெற்றோருக்கு பிறந்தார். அச்சமயம் இஸ்ரவேலரின் சனத்தொகையைக் கட்டுப்படுத்தும் நோக்கில் பார்வோன் எகிப்தில் ஒரு சட்டத்தைப் பிறப்பித்திருந்தான். அதன்படி இஸ்ரவேலருக்குப் பிறந்த சகல ஆண் குழந்தைகளும் நைல் நதியில் வீசி கொலை செய்யப்பட வேண்டும். விவிலியத்தில் இந்த பாராவோ யார் என குறிப்பிடப்படவில்லை. அனால் ஆய்வாளரின் கருத்துப்படி மூன்றாவது துட்டுமோஸ் (Thutmose III) அல்லது இரண்டாம் ரம்சீஸ் (Ramses II) என கருதப்படுகிறது.  
மோசே பிறந்தவுடன் அவரது தாய், குழந்தை அழகுள்ளது எனக்கண்டு, குழந்தையை நதியில் எறிய மனதில்லாது ஆறுமாதம் வரை குழந்தையை வீட்டில் ஒளித்து வைத்தார். மேலும் குழந்தையை ஒளித்துவைக்கக் கூடாமல், ஒரு நாணற்பெட்டியை எடுத்து, அதற்குப் பிசினும் கீலும் பூசி, அதிலே பிள்ளையைக் கிடத்தி, நதியோரமாய் நாணலுக்குள்ளே வைத்தாள். குழந்தைக்கு என்ன நடக்கும் என்பதை அறியும்படி அதன் தமக்கை தூரத்திலே நின்றுகொண்டிருந்தாள். அப்பொழுது பார்வோனுடைய மகள் நதியில் நீராட வந்தாள் அவளுடைய தாதிகள் நதியோரத்தில் இருந்தார்கள். இளவரசி நாணலுக்குள்ளே இருக்கிற பெட்டியைக் கண்டு, தன் தாதியை அனுப்பி அதைக் கொண்டுவரும்படி செய்தாள். அதைத் திறந்தபோது பிள்ளையைக் கண்டாள் பிள்ளை அழுதது அவள் அதின்மேல் இரக்கமுற்று, இது அடிமைகளாக இருக்கும் இஸ்ரவேல் பிள்ளைகளில் ஒன்று என ஊகித்துக்கொண்டாள்.  
அப்பொழுது இதைப் பார்த்துக் கொண்டிருந்த குழந்தையின் தமக்கை பார்வோனின் மகளை நோக்கி: உமக்கு இந்தப் பிள்ளையை வளர்க்கும்படி இஸ்ரவேல் பெண்களில் பால்கொடுக்கிற ஒருத்தியை நான் போய் உம்மிடத்தில் அழைத்துக்கொண்டு வரட்டுமா? என்றாள். அதற்கு இளவரசி இணங்கவே அவள் போய் குழந்தையின் தாயையே அழைத்துக் கொண்டுவந்தாள். பின்னர் இளவரசி குழந்தயை அவளிடம் கொடுத்து குழந்தை பால் மறக்கும் வரை வளர்க்கும் பொறுப்பை கொடுத்தார். அதற்காகச் சம்பளமும் கொடுத்தாள்.அப்படியே குழந்தை தன் சுய தயிடமே வளர்ந்தது. பிள்ளை பெரியவனானபோது, அவள் அதைப் பார்வோனுடைய மகளிடத்தில் கொண்டுபோய் விட்டாள்.  
மோசே பிறப்பின் விவிலியப் பதிவு, அவருடைய பெயருக்கான குறிப்பிடத்தக்க விளக்கத்தை ஒரு நாட்டுப்புற சொற்பிறப்பியல் விளக்கமாக வழங்குகிறது . அரசருடைய மகளான இளவரசிக்கு இவர் மகனாகிய போது மோசே என்ற பெயரை பெற்றுக் கொண்டதாகக் கூறப்படுகிறது. செங்கடல் தண்ணிரில் இருந்து வெளியே எடுத்த காரணத்தால் அவனை நீரிலிருந்து எடுத்தேன் என்று பொருள்படும்படி, குழந்தைக்கு மோசே என்று பெயரிட்டாள்.
# மோசே

## கிறித்தவத்தில்

விடுதலைப்பயணம் விடுத்து பிற பழைய ஏற்பாடு நூல்கள் அனைத்தயும் விட மோசே புதிய ஏற்பாடு நூல்களில் அதிகம் குறிக்கப்படுகின்றார். கிறித்தவத்தில், இவர் இறை சட்டத்தின் அடையாளமாகக் கருதப்படுகின்றார். இது இயேசு கிறித்துவின் போதனைகளில் வெளிப்படுகின்றது. புதிய ஏற்பாட்டின் ஆசிரியர்கள் இயேசுவின் நற்செய்தியினை விளக்க இயேசுவின் செயல்களையும் மோசேயின் வார்த்தைகளையும் அடிக்கடி ஒப்புமை படுத்தியுள்ளனர். திருத்தூதர் பணிகள் 7:39–43, 51–53,இல் இசுரயேலரின் மூதாதையர் மோசேவுக்குக் கீழ்ப்படிய விரும்பாமல் அவரை உதறித் தள்ளியதும் கன்றுக்குட்டிச் சிலையைச் செய்து அதற்குப் பலி செலுத்தியதும் இயேசுவின் நற்செய்தியினை ஏற்க மறுப்பவரோடு ஒப்பிடப்படுகின்றது.  
இயேசுவின் போதனைகள் பலவற்றிலும் மோசே இடம்பெற்றுள்ளார். யோவான் நற்செய்தி 3ஆம் அதிகாரத்தில், பரிசேயரும் யூதத் தலைவர்களுள் ஒருவருமான நிக்கதேமோடு உரையாடுகையில் *"பாலைநிலத்தில் மோசேயால் பாம்பு உயர்த்தப்பட்டது போல மானிடமகனும் உயர்த்தப்பட வேண்டும். அப்போது அவரிடம் நம்பிக்கை கொள்ளும் அனைவரும் நிலைவாழ்வு பெறுவர்.* என்று குறிப்பிடுகின்றார்.  
மத்தேயு நற்செய்தி 17, மாற்கு நற்செய்தி 9, மற்றும் லூக்கா நற்செய்தி 9, ஆகிய புதிய ஏற்பாட்டு நூல்களில் இயேசு தோற்றம் மாறுதல் நிகழ்வில் எலியாவுடன் மோசேவும் இயேசுவோடு பேசுவதாக அமைந்துள்ளது. பிற்கால கிறித்தவர்கள் மோசேயின் வாழ்வோடும், இயேசுவின் வாழ்வோடும் பல ஒப்புமைகளைக்கண்டனர். இயேசுவின் பிறப்பின் போது நடந்த மாசில்லா குழந்தைகள் படுகொலையும் அதிலிருந்து இயேசு தப்பித்ததும், மோசேயின் பிறப்பின் போது குழந்தைகள் படுகொலையும் அதிலிருந்து மோசே தப்பித்ததும் ஒரு எடுத்துக்காட்டாகும்.  
உள்ள மோசேயின் புடைப்புச் சிற்பம்.]]
கிழக்கு மரபுவழி திருச்சபை, கத்தோலிக்க திருச்சபை மற்றும் லூதரனியத்தில் இவரின் விழா நாள் செப்டம்பர் 4 ஆகும். அர்மேனிய திருத்தூதர் திருச்சபையில் இவரின் விழா நாள் ஜூலை 30 ஆகும்.
# மோசே

## கிறித்தவத்தில்

### மொர்மனியத்தில்

மற்ற கிறித்தவப் பிரிவுகளைவிடவும் பின்னாள் புனிதர் இயக்க மரபினைச் சேர்ந்த மொர்மனியத்தில் பல கூடுதல் நம்பிக்கைகள் உள்ளன. இவர்கள் விவிலிய விவரிப்பினை ஏற்றாலும், அதோடு, மோசே இறக்காமல் விண்ணகம் சென்றதாகவும் நம்புகின்றனர். மோசேயின் புத்தகங்கள் என்னும் நூலையும் தங்களின் புனித நூலாகக்கருதுகின்றனர். இந்த நூலை பிற கிறித்தவ பிரிவினர் திருமுறையாக ஏற்பதில்லை.  
இரண்டாம் யோசப்பு இசுமித்து மற்றும் ஆலிவர் கௌடரி ஏப்ரல் 3, 1836 அன்று மோசே மகிமையில் அவர்களுக்குக் காட்சியளித்ததாகவும் அவர்களிடம் பூமியின் நான்கு பாகங்களில் உள்ள இசுரயேலரினை கூட்டிச்சேர்க்கவும், மற்றும் வடக்கு நிலத்தில் வாழும் பத்து பழங்குடியினரை வழிநடத்தவும் சாவிகளை அவர்களிடம் அளித்ததாகக் கூறியுள்ளனர்.
# மோசே

## இசுலாமில்

திருக்குர்ஆன் அதிகமுறை குறிப்பிடப்பட்டுள்ள நபர் மோசே ஆவார். நபிமார்கள் அனைவரிலும் இவரின் வாழ்வே அதிகம் சித்தரிக்கப்படுள்ளது. மோசேவின் பெயர் குர்ஆனில் 502 தடவை குறிப்பிடப்பட்டுள்ளது. 49-61, 7.103-160, 10.75-93, 17.101-104, 20.9-97, 26.10-66, 27.7-14, 28.3-46, 40.23-30, 43.46-55, 44.17-31, மற்றும் 79.15 -25 பத்திகளில் மோசே இடம்பெற்றிருப்பதைக் காணலாம். . மோசேயுடைய வாழ்க்கையின் முக்கிய நிகழ்வுகளில் பெரும்பாலானவை விவிலியத்தில் இடம்பெற்றுள்ளன.
# மோசே

## பகாய் சமயத்தில்

பகாய் சமயத்தில் மோசே கடவுளின் தூதராக கருதப்படுகின்றார். மோசேக்கு இச்சமயத்தாரால் கொடுக்கப்படும் ஒரு அடைமொழி *கடவுளோடு உரையாடுபவர்* என்பது ஆகும். பகாவுல்லாவின் வெளிப்படுத்துதலுக்கு மோசே வழிவகுத்தார் என இவர்கள் நம்புகின்றனர்.
அப்துல்பகா போன்ற பகாய் சமயத்தின் முக்கிய நபர்கள் ஆபிரகாமைப் போலவே மோசேவும் வரலாற்றில் மிகப்பெரிய நிகழ்வுகளுக்கு காரணமாக இருக்கவில்லை என்கின்றனர். ஆனால் கடவுளுடைய உதவியால் மோசே பல அரிய சாதனைகளை நிகழ்த்தியவர் என்பதை ஏற்கின்றனர். வனாந்தரத்திலே ஒரு மேய்ப்பனாக இருப்பதாக மோசே விவரிக்கப்படுகிறார். பகாவுல்லாவிற்கும் அவரது இறுதி வெளிப்பாட்டிற்கும் வழிகாட்டியாகவும், சத்தியத்தின் ஆசிரியராகவும் மோசே விளங்கினார். இவருடைய போதனைகள் அவருடைய காலத்தின் பழக்கவழக்கத்திற்கு இசைவாக இருந்ததாகவும் கூறப்படுகிறது.
# மோசே

## இறப்பு

மோசே மரணமடைந்தபோது 120 வயதுடையவராக இருந்தார்" இன்றுவரை அவரது எங்கு இறந்தார் என்பது யாருக்கும் தெரியாது. இறக்கும் வரை இவருடைய கண் மங்கிப்போகவில்லை, அவருடைய பலமும் குறைவுபடவில்லை. 120 வயதுவரை நீங்கள் வாழலாம்" என்ற சொற்றொடர் யூதர்களிடையே பொதுவான ஆசீர்வாதமாக மாறியுள்ளது,
# மோசே

## இதையும் பார்க்கவும்

- இசுலாமிய பார்வையில் மோசே
# சுப்பிரமணியம்

**சுப்பிரமணியம்** அல்லது **சுப்பிரமணியன்** என்னும் பெயர்களில் உள்ள கட்டுரைகள்:  
- சுப்பிரமணியன் - தமிழ்க் கடவுள் முருகனின் மறுபெயர்.
- சுப்பிரமணிய பாரதி, கவிஞர்
- சுப்பிரமணிய சிவா- இந்திய விடுதலை வீரர்
# சுப்பிரமணியம்

## சுப்பிரமணியம்

- சி. சுப்பிரமணியம் - இந்திய அரசியல்வாதி
- சுப்பிரமணியம் சீனிவாசன் (எஸ். எஸ். வாசன்), திரைப்படத் தயாரிப்பாளர்
- கே. சுப்பிரமணியம், திரைப்பட இயக்குநர்
- சுப்பிரமணியம் சுவாமி, இந்திய அரசியல்வாதி
- அழகு சுப்பிரமணியம், ஈழத்து எழுத்தாளர்
- சு. சுப்பிரமணியம், மலேசிய எழுத்தாளர்
- வ. ஐ. சுப்பிரமணியம், தமிழறிஞர்
- கே. ஏ. சுப்பிரமணியம், ஈழத்து இடதுசாரி அரசியல்வாதி
- வே. சுப்பிரமணியம், ஈழத்து எழுத்தாளர்
- சுப்பிரமணியம் சிவபாலன், ஈழத்து அரசியல்வாதி
- சுப்பிரமணியம் சுகிர்தராஜன், இலங்கை ஊடகவியலாளர்
- சுப்பிரமணியம் சிவநாயகம், இலங்கை பத்திரிகையாளர்
- தர்மவரப்பு சுப்பிரமணியம், தெலுங்குத் திரைப்பட இயக்குநர்
- க. அருள்சுப்பிரமணியம், ஈழத்து எழுத்தாளர்
- அருந்ததி சுப்பிரமணியம், எழுத்தாளர்
- மா. சுப்பிரமணியம், மலேசிய எழுத்தாளர்
- பொ. சுப்பிரமணியம், மலேசிய எழுத்தாளர்
- கெ. சுப்பிரமணியம், மலேசிய எழுத்தாளர்
- கோ. சுப்பிரமணியம், மலேசிய எழுத்தாளர்
- சுக. சுப்ரமணியம், மலேசிய எழுத்தாளர்
- வ. வே. சுப்பிரமணியம், இந்திய விடுதலைப் போராட வீரர்
- ச. சுப்பிரமணியம், மலேசிய அரசியல்வாதி
- நீலாவதி இராம. சுப்பிரமணியம், பத்திரிகையாளர்
- சுப்பிரமணியம் (மலேசிய எழுத்தாளர்)
- சி. சுப்பிரமணியம் (மலேசிய எழுத்தாளர்)
- ஏ. ஆர். சுப்பிரமணியம், மலேசிய எழுத்தாளர்
- நடராஜன் சுப்பிரமணியம், திரைப்பட நடிகர், தயாரிப்பாளர்
- க. நா. சுப்ரமண்யம், எழுத்தாளர்
- சுப்பிரமணியம் வேலுப்பிள்ளை, ஈழத்து எழுத்தாளர்
- சுப்பிரமணியம் ஸ்ரீகுமரன், ஈழத்து எழுத்தாளர்
- சஞ்சய் சுப்ரமணியம், இந்தியவியலாளர், வரலாற்றாளர்
- டி. யூ. சுப்பிரமணியம், ஓவியர் மணியம்
- சுப்பிரமணியம் சபாரத்தினம், ஈழத்து எழுத்தாளர்
# சுப்பிரமணியம்

## சுப்பிரமணியன்

- சிதம்பரம் சுப்பிரமணியன் - இந்திய நடுவண் (மத்திய) அமைச்சராய் இருந்தவர். இந்திய பசும் புரட்சிக்குப் பெரும்பங்களித்தவர்.
- சுப்பிரமணியன் சந்திரசேகர் - இயற்பியல் நோபல் பரிசு பெற்ற இந்தியர்
- பா. ரா. சுப்பிரமணியன், தமிழறிஞர்
- தேனி. மு. சுப்பிரமணி, எழுத்தாளர்
# சுப்பிரமணியம்

## திரைப்படங்கள்

- சந்தோஷ் சுப்பிரமணியம், தமிழ்த் திரைப்படம்
# இரவில் வந்த நண்பன் உவமை

**இரவில் வந்த நண்பன்** இயேசு கூறிய உவமான கதையாகும். இது லூக்கா நற்செய்தி லூக்கா 11:5-13இல் எழுதப்பட்டுள்ளது. மத்தேயு 7:9–11 இல் இக்கதையோடு ஒப்பிடக்கூடிய ஒரு வசனம் காணப்படுகிறது.
# இரவில் வந்த நண்பன் உவமை

## உவமை

ஒருவர் தம் நண்பரிடம் நள்ளிரவில் சென்று, *நண்பா, மூன்று அப்பங்களை எனக்குக் கடனாகக் கொடு, என்னுடைய நண்பர் ஒருவர் பயணம் செய்யும் வழியில் என்னிடம் வந்திருக்கிறார். அவருக்குக் கொடுக்க என்னிடம் ஒன்றுமில்லை* என்றான். அதற்கு உள்ளே இருப்பவர், *எனக்குத் தொல்லை கொடுக்காதே. ஏற்கனவே கதவு பூட்டியாயிற்று. என் பிள்ளைகளும் என்னோடு படுத்திருக்கிறார்கள். நான் எழுந்திருந்து உனக்குத் தர முடியாது* என்றார். எனினும் அவர் விடாப்பிடியாய்க் கதவைத் தட்டிக் கொண்டேயிருந்ததால் அவர் தம் நண்பர் என்பதற்காக எழுந்து கொடுக்காவிட்டாலும், அவரது தொல்லையின் பொருட்டாவது எழுந்து அவருக்குத் தேவையானதைக் கொடுத்தார்.
# இரவில் வந்த நண்பன் உவமை

## பின்னுரை

பின்னர் இயேசு இவ்வுவமையுடன் கூட இன்னுமொரு சிறிய உவமையைக் கூறி மேலுள்ள உவமையை தெளிவாக்குகிறார். இயேசு மக்களை நோக்கி: *பிள்ளை மீனைக் கேட்டால் உங்களுள் எந்தத் தந்தையாவது மீனுக்குப் பதிலாகப் பாம்பைக் கொடுப்பாரா? முட்டையைக் கேட்டால் அவர் தேளைக் கொடுப்பாரா? தீயோர்களாகிய நீங்களே உங்கள் பிள்ளைகளுக்கு நற்கொடைகள் அளிக்க அறிந்திருக்கிறீர்கள். அப்படியானால் விண்ணகத் தந்தை தம்மிடம் கேட்போருக்குத் தூய ஆவியைக் கொடுப்பது எத்துணை உறுதி* என்றார்.
# இரவில் வந்த நண்பன் உவமை

## பொருள்

இயேசுவின் காலத்தில் யூதாவில் காணப்பட்ட வீடுகளில் இரவில் உறங்கும்போது முன்கதவை மூடி அதன் பின்னால் உறங்குவது வழக்கமாகும். ஆகவே இரவில் யாரும் கதவைத் திறக்க வேண்டுமாயின் எல்லோரும் தூக்கம் விட்டு எழ வேண்டும். இது இந்த கதையை விளங்குவதற்கு முக்கியமான ஒரு பின்னணியாகும்.  
இவ்வுவமை இடைவிடாத செபத்தை வலியுறுத்துகிறது. இதன் பின்னுரை உவமையின் பொருளை விளக்குகிறது. இதன் மைய நோக்காக பின்வரும் இயேசுவின் வாய்மொழியைக் குறிப்பிடலாம்.  
*கேளுங்கள், உங்களுக்குக் கொடுக்கப்படும். தேடுங்கள், நீங்கள் கண்டடைவீர்கள். தட்டுங்கள். உங்களுக்குத் திறக்கப்படும். ஏனெனில் கேட்போர் எல்லாரும் பெற்றுக்கொள்கின்றனர். தேடுவோர் கண்டடைகின்றனர். தட்டுவோருக்குத் திறக்கப்படும்.*
# கனிகொடா அத்திமரம் உவமை

**கனிகொடா அத்திமரம்** இயேசு கூறிய உவமான கதையாகும். இது லூக்கா 13:6-9 இல் எழுதப்பட்டுள்ளது. இது பாவ வழிகளை விட்டு திரும்பாதவர்களுக்கு நடக்கவிருப்பதை விளக்கும் கதையாகும். மத்தேயு, மாற்கு நற்செய்திகளில் அத்திமரம் பற்றிய குறிப்பு உள்ளது, ஆனால் அவை உவமை வடிவில் இல்லாமல், இயேசு ஒரு கனிகொடா அத்திமரத்தைக் கண்டு அதனை சபித்ததாகவும் உடனே பட்டுப்போனதாகவும் குறிப்பிடப்பட்டுள்ளது.
# கனிகொடா அத்திமரம் உவமை

## உவமை

ஒருவர் தம் திராட்சைத் தோட்டத்தில் அத்திமரம் ஒன்றை நட்டு வைத்திருந்தார். அவர் வந்து அதில் கனியைத் தேடியபோது எதையும் காணவில்லை. எனவே அவர் தோட்டத் தொழிலாளிடம், "பாரும், மூன்று ஆண்டுகளாக இந்த அத்தி மரத்தில் கனியைத் தேடி வருகிறேன், எதையும் காணவில்லை. ஆகவே இதை வெட்டிவிடும். இடத்தை ஏன் வீணாக அடைத்துக் கொண்டிருக்க வேண்டும்?" என்றார். தொழிலாளர் மறுமொழியாக, "ஐயா, இந்த ஆண்டும் இதை விட்டு வையும். நான் இதைச் சுற்றிலும் கொத்தி எருப் போடுவேன். அடுத்த ஆண்டு கனி கொடுத்தால் சரி, இல்லையானால் இதை வெட்டிவிடலாம்" என்று அவரிடம் கூறினார்.
# கனிகொடா அத்திமரம் உவமை

## பொருள்

இதில் தோட்டக்காரர் கடவுளாகும். தொழிலாளர் பரிசுத்த ஆவியாகும். ஒரு மனிதனுக்கு கடவுள் அவனது பாவ வழிகளை விட்டு திரும்ப பல சந்தர்ப்பங்களை கொடுப்பார். ஆனால் பலன் இல்லாது போனால் கனிகொடா அத்திமரம் வெட்டப்பட்டு தீயில் போடப்படுவது போல நரகத்தில் தள்ளப்படுவார்கள்.
# வளரும் விதை உவமை

**வளரும் விதை** இயேசு கூறிய ஓர் உவமானக் கதையாகும். இது விவிலியத்தில் மாற்கு 4:26-29 இல் குறிப்பிடப்பட்டுள்ளது. இது விண்ணரசைப் பற்றியதாகும். இவ்வுவமையின் கருத்துப்பற்றி பல கருத்து வேறுபாடுகள் காணப்படுகின்றன.
# வளரும் விதை உவமை

## உவமை

சரியான காலத்தில் ஒருவர் தனது தோட்டதில் விதைக்கிறார். அவர் எதுவும் செய்யாமலே நாட்கள் நகர்ந்து செல்கின்றன. அவருக்குத் தெரியாமல் விதை முளைத்து வளருகிறது. முதலில் தளிர், பின்பு கதிர், அதன் பின் கதிர் நிறைய தானியம் என்று நிலம் தானாகவே விளைச்சல் அளிக்கிறது. பயிர் விளைந்ததும் அவர் அரிவாளோடு புறப்படுகிறார். ஏனெனில் அறுவடைக் காலம் வந்துவிட்டது.
# சானியா மிர்சா

**சானியா மிர்சா** (Sania Mirza ˈ; பிறப்பு 15 நவம்பர் 1986) ஓர் முன்னாள் இந்திய தொழில்முறை டென்னிசு வீராங்கனை ஆவார். இரட்டையர் பிரிவில் உலக அளவில் முதல் இடம் பிடித்திருந்தார். ஆறுமுறை பெருவெற்றித் தொடர் பட்டம் பெற்றுள்ளார். மூன்று முறை பெண் இரட்டையர் பிரிவிலும் மூன்று முறை கலப்பு இரட்டையர் பிரிவிலும் பட்டம் பெற்றுள்ளார். மகளிர் டென்னிசு சங்க தகவலின்படி 2003 ஆம் ஆண்டிலிருந்து ஓய்வு பெரும் வரை இந்திய ஒற்றையர் பிரிவு தரவரிசையில் முதலிடத்தில் இருந்தார்.
# சானியா மிர்சா

## ஆரம்பகால வாழ்க்கை

சானியா மிர்சா 1986 ஆம் ஆண்டு நவம்பர் 15 ஆம் தேதி மும்பையில் ஐதராபாத் முஸ்லிம் பெற்றோர்களான இம்ரான் மிர்சா, நசீமா ஆகிய தம்பதியினருக்கு மகளாகப் பிறந்தார். இவரது தந்தை பத்திரிகையாளர், தாய் அச்சு வணிகத்தில் பணிபுரிந்தார். இவர் பிறந்த சிறிது காலத்திலேயே இவரது குடும்பம் ஐதராபாத்திற்கு குடிபெயர்ந்தது, அங்கு இவரும் தங்கை ஆனமும் சுன்னி முஸ்லீம் குடும்பத்தில் வளர்க்கப்பட்டனர். இந்தியத் துடுப்பாட்ட அணியின் முன்னாள் தலைவர் முகமது அசாருதீனின் மகன் கிரிக்கெட் வீரர் முகமது அசாதுதீனை ஆனம் மணந்தார். இவர் இந்தியாவின் முன்னாள் துடுப்பாட்டத் தலைவர்கள் குலாம் அகமது மற்றும் பாகிஸ்தானின் ஆசிப் இக்பால் ஆகியோரின் தூரத்து உறவினர் ஆவார். ஆறு வயது முதல் டென்னிசு விளையாடுகிறார். தனது தந்தை மற்றும் ரோஜர் ஆண்டர்சனால் பயிற்சி பெற்றார்.  
ஐதராபாத்தில் உள்ள நாசர் பள்ளியில் பயின்றார். பின்னர் ஐதராபாத் புனித மேரி கல்லூரியில் பட்டம் பெற்றார். மிர்சா டிசம்பர் 11, 2008இல் சென்னையில் உள்ள டாக்டர் எம்ஜிஆர் கல்வி மற்றும் ஆராய்ச்சி நிறுவனத்தில் இருந்து கௌரவ முனைவர் பட்டம் பெற்றார். டென்னிசு தவிர, மிர்சா கிரிக்கெட் மற்றும் நீச்சலிலும் சிறந்தவர்.
# சானியா மிர்சா

## டென்னிசு வாழ்க்கை

### 2001-2003

சானியா மிர்சா தனது ஆறாவது வயதில் டென்னிசு விளையாடத் தொடங்கினார், 2003 இல் தொழில்முறை விளையாட்டில் ஈடுபட்டார். தனது தந்தையிடம் பயிற்சி பெற்றார். மிர்சா இளையோர் பிரிவில் 10 ஒற்றையர் மற்றும் 13 இரட்டையர் பட்டங்களை வென்றார். அவர் 2003 விம்பிள்டன் வாகையாளர் பெண்கள் இரட்டையர் பட்டத்தை, அலிசா கிளேபனோவாவுடன் இணைந்து வென்றார். அவர் 2003 யுஎஸ் ஓபன் பெண்கள் இரட்டையர் பிரிவில் சனா பாம்ப்ரியுடன் அரையிறுதி வரையிலும், 2002 யுஎஸ் ஓபன் பெண்கள் இரட்டையர் பிரிவில் காலிறுதி வரையில் விளையாடினார்.
# சானியா மிர்சா

## டென்னிசு வாழ்க்கை

### 2004-2005

2004ஆம் ஆண்டில் நடைபெற்ற ஐதராபாத் ஓபன் தொடரில் நிக்கோல் பிராட்டிற்கு எதிராக சிறப்பாக விளையாடினார். ஆனால் மூன்று செட்களில் அந்தப் போட்டியில் தோல்வியடைந்தார். இதே தொடரில் லிசேல் ஹூபருடன் இணைந்து WTA இரட்டையர் பட்டத்தை வென்றார்.
# சானியா மிர்சா

## விருதுகள், அங்கீகாரங்கள்

- அர்ஜுனா விருது (2004)
- ஆண்டின் சிறந்த WTA அறிமுக வீரர் (2005)
- பத்மசிறீ (2006)
- மேஜர் தியான் சந்த் கேல் ரத்னா (2015)
- பிபிசியின் 100 ஊக்கமளிக்கும் பெண்களின் பட்டியலில் இடம்பெற்றார். (2015)
- பத்ம பூசண் (2016)
- ஆண்டின் சிறந்த NRI (2016)  
2014 ஆம் ஆண்டு தெலுங்கானா அரசு சானியா மிர்சாவை அம்மாநிலத்தின் விளம்பர தூதராக நியமித்தது. டைம் இதழின் 2016 ஆம் ஆண்டிற்கான உலகின் மிகவும் செல்வாக்கு மிக்க 100 நபர்களின் பட்டியலில் பெயரிடப்பட்டார்.
# சானியா மிர்சா

## தனிப்பட்ட வாழ்க்கை

2009 ஆம் ஆண்டு, பாகிஸ்தான் துடுப்பாட்ட வீரர் சோயப் மாலிக்குடன் சானியா மிர்சா நிச்சயதார்த்தம் செய்து கொண்டார். ஏப்ரல் 2,2012இல் இசுலாமிய முறைப்படி ஐதராபாத்தில் சோயப் மாலிக்கை 6.1மில்லியன் (அமெரிக்க$137,500) செலவில் திருமணம் செய்தார். இவர்களின் வாலிமா விழா பாக்கித்தானின் சியால்கோட்டில் நடைபெற்றது  
இந்தத் தம்பதியினர் 23 ஏப்ரல் 2018 அன்று சமூக ஊடகங்களில் தங்கள் முதல் கர்ப்பத்தை அறிவித்தனர் அக்டோபர் 2018 இல், சோயிப் மாலிக் டுவிட்டரில் மிர்சா ஒரு ஆண் குழந்தையைப் பெற்றெடுத்ததாக அறிவித்தார் மற்றும் அவருக்கு இசான் மிர்சா மாலிக் என்று பெயரிட்டார்.
# சானியா மிர்சா

## பிற செயல்பாடுகள்

2014 ஆம் ஆண்டில், புதிதாக உருவாக்கப்பட்ட மாநிலத்தின் நலன்களை மேம்படுத்துவதற்காக இந்தியாவின் தெலுங்கானா மாநிலத்திற்கான விளம்பரத் தூதராக மிர்சா இருந்தார்.  
மிர்சா ஐதராபாத்தில் டென்னிசு அகாதமியை நிறுவியுள்ளார். முன்னாள் உலக நம்பர் 1 மற்றும் பல கிராண்ட்ஸ்லாம் வெற்றியாளர்களான காரா பிளாக் மற்றும் மார்டினா நவரதிலோவா இருவரும் வெவ்வேறு சந்தர்ப்பங்களில் அகாதமிக்கு வருகை தந்துள்ளனர்.
# பல்கோணக் கூம்பு

**பல்கோணக் கூம்பு** அல்லது **கூம்பகம்** (*Prismatoid*) என்பது ஒரு திண்ம வடிவம். வடிவவியலில் அடிப்புறம் ஒரு பல்கோணமாக இருந்து அதன் ஒவ்வொரு பக்கத்திலிருந்தும் எழுப்பும் முக்கோணங்கள் ஒரு முனையில் கூடினால் உண்டாகும் திண்ம வடிவமாகும். அடிப்புறம் கட்டமாக (சதுரமாக) இருந்தால், இதனை கட்டகக் கூம்பு அல்லது சதுரக்கூம்பு என்று அழைப்பர். இதனைப் படத்தில் காணலாம். 5000 ஆண்டுகளுக்கும் முன்னர் எகிப்தியர் எழுப்பிய பிரமிடு என்னும் கட்டடடங்கள் இவ் வகையானவைதான். அடிப்புறம், ஐங்கோணமாக, அறுகோணமாக என்று ஏதாவதொரு பல்கோணமாக இருக்கலாம். அடிப்புறம் வட்டமாக இருந்தால் இதனை அடைமொழி இல்லாமல் கூம்பு என்று கூறப்படும்.
# நகர வேளாண்மை

நகர வேளாண்மை மேற்கொள்ளப்படும் காட்சி]]
சிறிதளவு நகர வேளாண்மை மேற்கொள்ளப்படும் காட்சி]]  
நகரத்து எல்லைக்குள்ளோ அதன் எல்லையை சூழவுள்ள பகுதிகளிலோ வேளாண்மை செய்வதை **நகர வேளாண்மை** (Urban Agriculture) எனலாம். இச்செயல்பாடு உணவு உற்பத்தியை பெருக்கவும் தரமான உணவை நகர மக்கள் பெறவும், உணவுத் தன்னிறைவை காணவும் உதவுகின்றது.கால்நடை வளர்ப்பு, மீன் வளர்ப்பு, வேளாண்காடு வளர்ப்பு, நகர தேனீ வளர்ப்பு (Urban beekeeping), தோட்டக்கலை (horticulture) போன்றவையும் நகர வேளாண்மையுள் அடங்குகின்றன. இதே செயற்பாடுகள் நகரத்தை ஒட்டியுள்ள இடங்களிலும் இடம்பெறுகின்றன. நகர வேளாண்மை பொருளாதார, சமூக வளர்ச்சியில் பல மட்டங்களைக் கொண்டுள்ளது.  
நகர வேளாண்மை பல மட்டப் பொருளியல், சமூக வளர்ச்சிகளை உருவக்கலாம். இது பேண்தகு குமுகாயங்களுக்கான சமூக இயக்கமாக அமையலாம். இங்கு இயற்கையும் சமூகமும் இணைந்த முழுமைப் பகிர்வுக்கான சமூக வலைகளை இயற்கை உணவு விளைவிப்போரும் உணவுக் கூடங்களும் களப்பணியாளரும் அமைக்கலாம். இவை நல்ல நிறுவன ஆதரவு இருந்தால், ஒருங்கிணைந்த நக்ரத் திட்டமிடலில் பங்கேற்று நகர வளர்ச்சி இயக்கமாகலாம். மற்றவர்களுக்கு இது உணவுக் காப்புறுதியும் நல்லஊட்ட உணவும் நல்குவதோடு, வருவாய் உருவாக்க வாய்ப்பாகவும் அமைகிறது. எப்படியாயினும் நகர வேளாண்மை விளைவிப்பொர், நுகர்வோர் ஆகிய இருதரப்பும், கூடுதல் காய்கறி, பழங்கள், இறைச்சி ஆகியவற்றைப் பெற நேரடி வாய்ப்பை நல்கி, அவர்களுக்கு உணவுக் காப்புறுதியையும் நல்ல உணவையும் தருகின்றது.
# நகர வேளாண்மை

## வரலாறு

பாரசீகத்தின் பகுதி வறட்சி நகரங்களுக்குப் பாலைவனச் சோலைகளில் இருந்து நீர்க்குழாய்கள் வழியாக மலைச்சுனை நீர் செறிந்த உணவு விளைச்சலுக்காக கொணரப்படுகிறது. இதற்குசமூக உரமாகின்றன. மாச்சு பிச்சுவில், நீர் சிக்கனம் பிடித்து பேணப்ப்பட்டு நகரத்தின் படியமைவு பண்ணைக் கட்டமைப்புக்கு மீளப் பயன்படுத்தப்படுகிறது. காய்கறிப் படுகைகள் சூரிய ஒளிபடும்படி வடிவமைக்கப்பட்டுள்ளன.  
பொருளியல் வீழ்ச்சியின்போது 1893 இல் டெட்ராயிட்டு மக்கள் நகரத்தின் காலியிட மனைகளில் காய்கறிகலைப் பயிரிடும்படி கேட்டுக் கொள்ளப்பட்டனர். இவ்விடங்கள் பிங்ரியின் உருளைக்கிழங்கு தோட்டங்கள் என அப்போதைய மேயரின் பெயரால் வழங்கப்பட்டன. ஏனெனில், காசன் எசு. பிங்ரி தான் இந்த எண்ணத்தை முதலில் விதைத்தவர் ஆவார். அவர் இந்தத் தோட்டங்கள் உணவை வழங்கி, வருவாய்க்கு வழிவகுத்துப் பொருலியல் இடரின்போது தற்சார்பையும் அளிக்க வேண்டுமென விரும்பினார். இதே போன்ற வெற்றித் தோட்டங்கள் முதல், இரண்டாம் உலகப் போர்களின்பொது ஐக்கிய அமெரிக்காவிலும் கனடாவிலும் பெரும்பிரித்தானியாவிலும் தோன்றின. இவை காய்கறிகளையும் கீரைவகைகளையும் விளைவித்தன. இம்முயற்சி போரின் விளைவால் ஏற்பட்ட உணவுத் தட்டுபாட்டின் தாக்கத்தைக் குறைக்க மக்களால் மேற்கொள்ளப்பட்டன.  
குடியரசு தலைவர் உட்ரோ வில்சன் அன்றிருந்த பொருளியல் மந்தநிலையில் கிடைக்கும் திறந்தவெளி நிலங்களை உணவு விளைச்சலுக்குப் பயன்படுத்தும்படி அமெரிக்க மக்களுக்கு அழைப்பு விடுத்தார். ஐரோப்பாவின் பெரும்பாலான உணவு விளைச்சல் பொருக்கு வழங்கவே பயன்பட்டதால், அவர்களால் ஐக்கிய அமெரிக்காவுக்கு உணவு ஏற்றுமதி செய்யமுடியவில்லை. எனவே அமெரிக்காவுக்கு உணவு அனுப்பவும் கூடுத விளைபொருளை வேறு நாடுகளுக்கு ஏற்றுமதி செய்யவும் புதிய திட்டமொன்று வகுக்கப்பட்ட, . எனவே, 1919 ஆம் ஆண்டளவில் 5 மில்லியன் மனைகள் உணவு விளச்சலுக்குப் பயன்படுத்தி 500 மில்லியன் பவுண்டுகளுக்கும் மேல் உணவு அறுவடை கானப்பட்டது.  
அமெரிக்கப் பெரும்பொருளியல் வீழ்ச்சி நேர்ந்த நெருக்கடிக் காலத்தில் இதே போன்ற நகர வேளாண்மை முயற்சி தன் குறிக்கோளில் வெற்றிகண்டு வேலயையும் உணவையும் வழங்கியது. இம்முயற்சி சமூக உந்துத்லை அளித்ததோடு பொருளியல் ஏற்றத்துக்கும் வழிவகுத்தது. அப்போது 2.8 மில்லியன் டாலருக்கும் மேலாக உணவு அறுவடை வாழ்தகு வேளாண்மை தோட்டங்கள் வழியாகக் காணப்பட்டது. மேலும் இரண்டாம் உலகப்போரின்போது போருணவு அமைப்பு தேசிய வெற்றித் தோட்டங்கள் திட்டத்துக்கு வித்திட்டது. இதனால் நகர வேளாண்மை பரவலாகியது. இந்தப் புதிய திட்டத்தில் 5.5 மில்லியன் அமெரிக்கர் வெற்றித் தோட்ட இயக்கத்தில் பங்கேற்று பழங்களும் காய்கறிகளும் விளைவித்தனர். இது அமெரிக்க நாட்டு விளைச்சலில் 44% ஆக அமைந்தது.
# பன்னிரண்டுமுக ஐங்கோணகம்

**பன்னிரண்டுமுக ஐங்கோணகம்** அல்லது **பன்னிருமுகி** (*Dodecahedron*) என்பது 12 தட்டையான சீர் ஐங்கோணங்களைக் கொண்டு அடைக்கவல்ல ஒரு திண்மவடிவம். இது புகழ் பெற்ற பிளேட்டோவின் ஐந்து சீர்திண்மங்களில் ஒன்று. மூன்று ஐங்கோணங்கள் ஒரு முனையில் முட்டுமாறு அமைந்துள்ள வடிவம்.
# பன்னிரண்டுமுக ஐங்கோணகம்

## பரப்பளவும் கன (பரும) அளவும்

ஒரு சீரான பன்னிரண்டுமுக ஐங்கோணகத்தில் உள்ள ஐங்கோணத்தின் நீளம் <math>\ a</math> அதன் மேற்பரப்பளவு <math>\ A</math> யும், கன அளவு (பரும அளவு) <math>\ V</math> யும் கீழ்க்காணும் சமன்பாடுகளால் கணக்கிடலாம்.
:<math>A=3\sqrt{25+10\sqrt5}a^2</math>
:<math>V=\begin{matrix}{1\over4}\end{matrix}(15+7\sqrt5)a^3</math>
# இருபதுமுக முக்கோணகம்

**இருபதுமுக முக்கோணகம்** அல்லது **இருபதுமுகி** (*Icosahedron*) என்பது தட்டையான இருபது சமபக்க முக்கோணங்களால் அடைபட்ட ஒரு சீர்திண்ம வடிவு. இது பிளேட்டோவின் ஐந்து சீர்திண்ம வடிவுகளில் ஒன்றாகும். இது முக்கோணங்களால் ஆன குவிந்த வடிவுடைய திண்ம வடிவம். ஐந்து சமபக்க முக்கோணங்கள் ஒரு முனையில் சேருமாறு மொத்தம் 12 முனைகளும் (உச்சிகளும்) 30 ஒரங்களும் கொண்ட வடிவம்.
# இருபதுமுக முக்கோணகம்

## அளவுகள்

ஒரு சீரான இருபதுமுக முக்கோணகத்தில் உள்ள முக்கோணம் ஒன்றின் நீளம் <math>a</math> ஆனால், இந்த திண்மத்தின் 12 முனைகளையும் தொட்டுக்கொண்டு மூடும் உருண்டையின் ஆரத்தைக் கீழ்க்காணும் சமன்பாடால் (ஈடுகோளால்) அறியலாம்.  
: <math>r_u = \frac{a}{2} \sqrt{\phi \sqrt{5}} = \frac{a}{4} \sqrt{10 +2\sqrt{5}} \approx 0.9510565163 \cdot a </math>  
அதே போல, இருபது முக்கோண முகங்களையும் தொட்டுக்கொண்டு இத் திண்மத்தின் உள்ளே அமையும் உருண்டையின் ஆரத்தைக் கீழ்க்காணும் சமன்பாடால் (ஈடுகோளால்) அறியலாம்.  
: <math>r_i = \frac{\phi^2 a}{2 \sqrt{3}} = \frac{a}{12} \sqrt{3} \(3+ \sqrt{5} \) \approx 0.7557613141\cdot a </math>  
மேலே குறிப்படதில் <math>\ \phi</math> என்பது பொன் விகிதம் ஆகும் (சுமார் 1.6) ஆகும்.
# இருபதுமுக முக்கோணகம்

## மேற்பரப்பும் கன (பரும) அளவும்

மேற்பரப்பு *A* என்றும் கன அளவு (பரும அளவு) *V* என்றும் கொண்டால், முக்கோணத்தின் நீளம் *a* என்று கொண்டு கீழ்க்காணும் சமன்பாட்டால் பரப்பளவும் கன அளவும் அறியலாம்.:
:<math>A=5\sqrt3a^2</math>
:<math>V=\begin{matrix}{5\over12}\end{matrix}(3+\sqrt5)a^3</math>
# எண்முகி

**எண்முக முக்கோணகம்** அல்லது **எண்முகி** அல்லது **எண்முகத்திண்மம்** (*Octahedron*) என்பது எட்டு சமபக்க முக்கோணங்களால் அடைபட்ட ஒரு சீர்திண்ம வடிவு. நான்கு சமபக்க முக்கோணங்கள் ஒரு முனையில் கூடும். இப்படி மொத்தம் 6 முனைகள் (உச்சிகள்) உண்டு. இந்த வடிவமானது இரு முக்கோணங்கள் கூடிய மொத்தம் 12 ஓரங்களைக் கொண்டுள்ளது.
# எண்முகி

## பரப்பளவும் கன (பரும) அளவும்

முக்கோணத்தின் ஒரு பக்க நீளத்தை <math>\ a</math> என்று கொண்டால், இத்திண்மத்தின் மேற்பரப்பு <math>\ A</math> வும், கன அளவு (பரும அளவு) <math>\ V</math>யும் கீழ்க்காணும் சமன்பாடுகளால் அறியலாம்.  
:<math>A=2\sqrt{3}a^2</math>
:<math>V=\begin{matrix}{1\over3}\end{matrix}\sqrt{2}a^3</math>
# நான்முக முக்கோணகம்

**நான்முக முக்கோணகம்** (இலங்கை வழக்கு: நான்முகி) என்பது நான்கு சமபக்க முக்கோணங்களால் அடைபடும் ஒரு திண்ம வடிவு. ஒரு சீரான பல்கோண வடிவத்தால் மிகக்குறைந்த எண்ணிக்கையில் பயன்படுத்தி ஒரு திண்ம வடிவம் பெறுவது இதுவே. எப்படி ஒரு சமதள பரப்பை அடைக்க, மிகக் குறைந்த எண்ணிக்கையாக மூன்றே மூன்று நேர்க்கோடுகள்தாம் தேவையோ, அதே போல ஒரு முப்பரிமாண (முத்திரட்சியான) திண்ம வடிவை அடைக்க மிகக்குறைந்த எண்ணிக்கையாக நான்கே நான்கு முக்கோணங்களே போதும்.
# நான்முக முக்கோணகம்

## நான்முக முக்கோணகத்தை எப்படிச் செய்வது?

ஒரு அட்டைத்தாளில் கீழ்க்கண்டவாறு படம் வரைந்து முக்கோணப் பக்கங்களின் ஓரத்தில் மடித்து நான்முக முக்கோணகத்தைச் செய்யலாம்.
# நான்முக முக்கோணகம்

## மேற்பரப்பளவும் கன (பரும) அளவும்

நான்முக முக்கோணகத்தில் உள்ள ஒரு முக்கோணத்தின் நீளம் <math>\ a</math> என்று கொண்டால், இத் திண்மத்தின் மேற்பரப்பளவு <math>\ A </math> ஆகவும் , கன அளவு (பரும அளவு) <math>\ V </math> ஆகவும் கீழ்க்காணும் சமன்பாடுகளால் அறியலாம்:  
:<math>A=a^2\sqrt{3}</math>
:<math>V=\begin{matrix}{1\over12}\end{matrix}a^3\sqrt{2}</math>
# அரவிந்தர்

**ஸ்ரீ அரவிந்தர்** (*Sri Aurobindo*, அரவிந்த அக்ராய்ட் கோஷ், ஆகத்து 15, 1872 – டிசம்பர் 5, 1950) இந்தியத் தேசியவாதியும், மெய்யியலாளரும், ஆன்மிகத் தலைவரும், கவிஞரும் ஆவார். இந்திய விடுதலை இயக்கத்தில் இணைந்த இவர் போராட்ட வீரராய் இருந்து ஆன்மிக வாழ்க்கையை மேற்கொண்டவர்.
# அரவிந்தர்

## பிறப்பு

blue plaque]]
ஸ்ரீ அரவிந்தர் வட இந்தியாவின் கொல்கத்தா நகரில் பிறந்தார். கிருஷ்ண தனகோஷ், ஸ்வர்ணலதா என்போரின் மகன். ஐந்து வயதான போது மூத்த சகோதரர்கள் விநய பூஷன், மன்மோகன் ஆகியோரோடு டார்ஜிலிங்கில் லோரெட்டோ கான்வென்ட்டில் சேர்ந்தார். 1879-இல் கல்வி கற்பதற்காகச் சகோதரர்களோடு இங்கிலாந்து சென்றார். கேம்ப்ரிட்ஜில் கல்வி கற்கும் போதே புரட்சிகரமான சிந்தனையுடையவராகக் காணப்பட்டார். *தாமரையும் குத்து வாளும்* என்ற ரகசிய சங்கத்தில் உறுப்பினரானார். பெப்ரவரி 1893-இல் இந்தியா மீண்டார். அரவிந்தர் தாயகம் திரும்பிய கப்பல் விபத்துக்குள்ளாகி அவர் மறைந்தார் என்ற தவறான தகவலால் அதிர்ந்து தந்தையார் இறந்தார். அதனால் தாயார் சுவர்ணலதா தேவி மனநோயாளி ஆனார். இந்தியா திரும்பிய அரவிந்தர், பரோடா சமஸ்தானத்திலும் அரசுப் பணிகளிலும் கடமையாற்றினார்.
# அரவிந்தர்

## சுதந்திரப் போராட்டத்தில் இணைதல்

1906-இல் பரோடாவை விட்டு நீங்கி கொல்கத்தா சென்றார்.1906-இல் கல்கத்தா தேசியக் கல்லூரியின் முதல் முதல்வரானார். பரோடாவில் பணிபுரியும் காலத்தில் ஏற்பட்ட இந்தியப் பண்பாட்டுணர்வும் பின்பு ஏற்பட்ட வங்கப் பிரிவினையும் அவரை இந்திய விடுதலைப் போராட்டத்தில் இணையச் செய்தன. 1907 மற்றும் 1908-ஆம் ஆண்டுகளில் இருமுறை அந்நிய ஆட்சியினரால் சிறை வைக்கப்பட்டார்.
# அரவிந்தர்

## ஆன்மீகத்தில் ஈடுபாடு

1904-ஆம் ஆண்டிலிருந்தே பிரணாயாமம் பயிலத் தொடங்கிய போதும் சிறை வாழ்க்கை யோக நெறியில் அதிகம் அக்கறை கொள்ள வைத்தது. *ஸ்வராஜ்* (விடுதலை) என்பதை அரசியற் கண்ணோட்டத்தில் மட்டுமன்றி ஆன்மீகக் கண்ணோட்டத்திலும் பொருள் கொண்டார். பரமனின் ஆட்சியைப் பூமியில் நிலை நாட்டுவதற்கு விடுதலை முதற்படி என்று கருதியவர்.  
1909-இல் சிறையிலிருந்து விடுதலை பெற்றதை அடு்த்து அரசியல் இயக்கங்களைத் தவிர்த்துக் கொண்டு யோக நெறியில் முழுக் கவனத்தையும் செலுத்தினார். 1910-இல் ஷாம்சுல் ஆலம் கொலை வழக்கில் அரவிந்தர் மேல் குற்றம் சாட்டப்பட்டது. கைதாவதிலிருந்து தப்பிக்க அரவிந்தர் சந்திர நாகூருக்குத் தப்பிச் சென்றார். அங்கிருந்து ஏப்ரலில் மாறுவேடத்தில் பிரெஞ்சு ஆதிக்கத்திலிருந்த புதுச்சேரிக்கு வந்தார். ஆங்கிலேய அரசிற்கு எதிரான கொந்தளிப்பில் இருந்து முற்றாக விலகிக் கொள்ளும் வாய்ப்பு கிடைக்கப்பெற்றதை அடுத்து யோகநெறியிலே தன்னைப் பக்குவப்படுத்துவதில் முழுக்கவனத்தையும் செலுத்தினார். அங்கு ஆசிரமம் அமைத்து தியானத்திலும் யோகத்திலும் ஈடுபட்டார். பாரதியாரோடு நட்புக் கொண்டார். சாவித்திரி காவியத்தைப் படைத்தார்.
# அரவிந்தர்

## அரவிந்தரின் சிந்தனைகள்

ஸ்ரீ அரவிந்தர் தனது சிந்தனைகளை *ஆர்யா* என்ற தனது ஆன்மீக இதழில் (1914 - 1921) எழுதினார். யோகத்தின் குறிக்கோள் உள்ளார்ந்த தன்வளர்ச்சியாகும். தன் வளர்ச்சியின் பரிணாமப்படிகள் மனிதனின் பூவுலக வாழ்வினைத் தெய்வவடிவில் அமைக்கும் என்று நம்பினார். உயர்நிலை மனத்தை உருவாக்கும்போது மனித வாழ்வின் இயல்பே மாறிவிடும் என்றும் தெய்வீக நிலை தோன்றும் என்றும் வற்புறுத்தினார்.  
அரவிந்தர் சனாதன தர்மத்தினை ஆழமாக நோக்கியவர். வேதம், உபநிடதம், கீதை பற்றியும் இந்தியப் பண்பாடு பற்றியும் தமது கருத்துக்களை முன்வைத்தார்.
# பிளேட்டோவின் சீர்திண்மங்கள்

வடிவவியலில் **பிளேட்டோவின் சீர்திண்மங்கள்** என்பவை ஐந்து இயல்பான திண்ம வடிவங்கள் ஆகும். எல்லா பக்கங்களும் ஒரே அளவாயும் எல்லா கோணங்களும் ஒரே அளவாயும் உள்ள தட்டையான (இரு பரிமாண) சீர் பல்கோண வடிவங்களைக் கொண்டு அமைக்கப்படும் குவிந்த அடைபட்ட திண்ம வடிவங்கள் ஐந்தே ஐந்து என்று நிறுவியுள்ளார்கள். இவைகளுக்கு பிளேட்டோவின் சீர்திண்மங்கள் என்று பெயர். அவையாவன நான்முக முக்கோணகம், அறுமுக கட்டகம், எண்முக முக்கோணகம், பன்னிரண்டுமுக ஐங்கோணகம், இருபதுமுக முக்கோணகம் ஆகும்.  
| நான்முக முக்கோணகம் | அறுமுக கட்டகம்
அல்லது கனசதுரம் | எண்முக முக்கோணகம் | பன்னிரண்டுமுக ஐங்கோணகம் | இருபதுமுக முக்கோணகம் |  |
| --- | --- | --- | --- | --- | --- |
| <small></small> | <small></small> | <small></small> | <small></small> | <small></small> | } |
# ஐக்கிய நாடுகளின் உணவு மற்றும் வேளாண்மை அமைப்பு

இத்தாலி ரோமைத் தலைமையகமாகக் கொண்டியங்கும் பொதுவாக உணவு மற்றும் விசாய அமைப்பென அறியப்படும் ஐக்கிய நாடுகளின் உணவு மற்றும் வேளாண்மை அமைப்பானது மக்களின் ஊட்ட நலனை (போஷாக்கை) அதிகரிப்பதற்கும் வாழ்க்கைத்தரத்தை உயர்த்துவதற்கும், வேளாண்மை (விவசாய) மற்றும் உணவுப் பொருட் தயாரிப்பு, சந்தைப்படுத்தல், விநியோகம் போன்றவற்றுடன் கிராமங்களை விருத்தி செய்து பசி பட்டினியை நீக்கப் பாடுபடுகின்றது. ஐக்கிய அமெரிக்கா, ஐரோப்பிய நாடுகள் ஆகியன கம்பளிகள், உணவு, வீடுகள், சிறகவரை போன்றவற்றை தேவையானவர்களுக்கு இவ்வமைப்பினூடாக வழங்கியுள்ளன. இதன் இலச்சினையிலுள்ள *fiat panis* என்பதன் பொருளானது "ரொட்டி (இலங்கைத் தமிழ்: பாண்) ஆவது இருக்கவேண்டும்" என்பதாகும்.  
1945 இல் இவ்வமைப்பானது கனடாவில் கியூபெக் நகரில் ஆரம்பிக்கப்பட்டது. 1951 ஆம் ஆண்டு தலைமை அலுவலகமானது வாஷிங்டன், ஐக்கிய அமெரிக்காவில் இருந்து ரோமுக்கு மாற்றப்பட்டது. 11 ஏப்ரல் 2006 இல் 190 அங்கத்துவர்களைக் கொண்டுள்ளது (189 அங்கத்துவ நாடுகளும், ஐரோப்பிய ஒன்றியமும்). இந்த அமைப்பு துவங்குவதற்கான முதல் விதை 1971ம் ஆண்டு ஸ்பெயின் நாட்டில் நடந்த ஐரோபிய வேளாண்
மாநாட்டில் (European Confederation of Agricultire) கலந்துகொண்ட அறிஞர்களால் ஊன்றப்பட்டது.
# ஐக்கிய நாடுகளின் உணவு மற்றும் வேளாண்மை அமைப்பு

## முதன்மை இலக்குகள்

- வளர்ந்து வரும் நாடுகளிக்கான உதவிகளை அதிகரித்தல்
- ஊட்டசத்து (போஷாக்கு), உணவு, விவசாயம், காடுகள், மீன்பிடி பற்றிய அறிவினை வளர்த்தல்
- அரசுகளிற்கு ஆலோசனை வழங்குதல்
- உணவு மற்றும் விவசாயப் பிரச்சினைகளை நடுநிலையுடன் அலசி ஆராய்ந்து அது தொடர்பான பக்கம் சாராக் கொள்கைகளை உருவாக்குதல்
# ஐக்கிய நாடுகளின் உணவு மற்றும் வேளாண்மை அமைப்பு

## விசேட திட்டங்கள்

கரிபியன் கடற்கரையோரமாகக் காணப்பட்ட பழ ஈயினைக் கட்டுப்படுத்தியது. அத்துடன் இப்பகுதியில் காணப்பட்ட கால்நடைகளில் நோயை உருவாக்கிய ஒட்டிண்ணிகளை (Tick) அகற்றியது.
# புதையல் உவமை

**புதையல்** அல்லது மறந்துள்ள புதையல் இயேசு தனது போதனைகளின் போது விண்ணரசை விளக்குவதற்காக கூறிய உவமானக் கதையாகும். இது மத்தேயு 13:44 இல் எழுதப்பட்டுள்ளது. இது முத்து உவமைக்கு முன்னதாக கூறப்பட்டது. இது ஒருவசனம் மட்டுமேயுள்ள சிறிய உவமையாகும்.
# புதையல் உவமை

## உவமை

ஒருவர் நிலத்தில் மறைந்திருந்த புதையல் ஒன்றைக் கண்டுபிடிக்கிறார். அவர் அதை மூடி மறைத்து விட்டு மகிழ்ச்சியுடன் போய்த் தமக்குள்ள யாவற்றையும் விற்று அந்த நிலத்தை வாங்கிக்கொள்கிறார்.
# புதையல் உவமை

## பொருள்

இயேசு விண்ணரசை மறைந்திருக்கும் புதையலுக்கு ஒப்பிடுகிறார். அதை கண்ட மனிதன் போய் தனக்குள்ளதெல்லாவற்றையும் விற்று அந்நிலத்தை விலைக்கு வாங்கி புதியலை அடைகிறான். அதனால் அவன் முன்னரை விட செல்வந்தனாகிறான். அழியக்கூடிய இவ்வுலக செல்வங்களைக் கொண்டு அழியாத விண்ணக செல்வங்களை தேட வேண்டும் என்பது இதன் பொருளாகும்.
# புதையல் உவமை

## ஏனைய நூல்கள்

விவிலியத்தின் ஏனைய நற்செய்தி நூல்களில் இவ்வுவமை காணப்படுவதில்லை. ஆனாலும் விவிலிய நூலாக ஏற்கப்படாத தோமையாரின் நற்செய்தி நூலில் இதனை ஒத்த உவமை ஒன்று காணப்படுகிறது. இது 109 வது வசனத்தில் கூறப்பட்டுள்ளது. பின்வரும் தோமையாரின் நற்செய்தியின் வசனம் பற்றசன்-மேயர் (Patterson-Meyer) ஆங்கில மொழிபெயர்ப்பின் தமிழாக்கமாகும்.  
109. இயேசு கூறியதாவது."(தந்தையின்) அரசு பினவரும் நிகழ்ச்சிக்கு ஒப்பாகும்; தனது நிலத்தில் ஒரு புதையல் மறைந்திருந்தும் அதை அம்மனிதன் அறியாமல் இருந்தான். அவன் மரித்தபோது அந்நிலத்தை மகனுக்கு விட்டுச்சென்றான். மகனும் புதையல் பற்றி அறியாது நிலத்தை வேறு ஒருவருக்கு விற்றுவிடுகிறான். நிலத்தை வாங்கியவனோ நிலத்தை உழும்போது புதையலை கண்டுபிடித்தான். பின்பு அவன் எல்லோருக்கும் பணத்தை வட்டிக்கு கொடுக்கும் பெருஞ்செல்வந்தனானான்.
# திராட்சை தோட்ட வேலையாட்கள் உவமை

**திராட்சை தோட்ட வேலையாட்கள்** இயேசு விண்ணரசின் தன்மையை விளக்குவதற்காக தனது போதனைகளின் போது கூறிய ஒரு உவமான கதையாகும். இது விவிலியத்தின் இல் காணப்படுகிறது.
# திராட்சை தோட்ட வேலையாட்கள் உவமை

## சொல் விளக்கம்

தெனரியம் (denarius) எனப்து பழைய உரோமை இராச்சியத்தின் ஒரு வெள்ளிக்காசு ஆகும். 25 வெள்ளி காசுகள் ஒரு பொற்காசுக்கு சமனாகும். இங்கே குறிப்பிடப்ப்பட்டுள்ள மணித்தியாலங்கள் அக்காலத்தில் யூதா நாட்டில் வழக்கில் இருந்த நேர முறையின் படியானவையாகும். இவை சூரிய உதயத்திலிருந்து கணக்கிடப் பட்டவையாகும்.
# திராட்சை தோட்ட வேலையாட்கள் உவமை

## உவமை

நிலக்கிழார் (பண்ணையாளர்) ஒருவர் தம் தோட்டதில் வேலையாள்களை தேடும் நோக்கில் விடியற்காலையில் வெளியே சென்றார். அவர் நாளொன்றுக்கு ஒரு தெனரியம் கூலி என வேலையாள்களுடன் ஒத்துக்கொண்டு அவர்களைத் தம் திராட்சைத் தோட்டத்துக்கு அனுப்பினார். பின்பு மூன்றம் மணிவேலையில் அவர் வெளியே சென்ற பொழுது சந்தை வெளியில் வேறுசிலர் வேலையின்றி நிற்பதைக் கண்டார். அவர்களிடம்,"நீங்களும் என் திராட்சைத் தோட்டத்துக்குப் போங்கள் நேர்மையான கூலியை உங்களுக்குக் கொடுப்பேன்" என்றார். அவர்களும் சென்றார்கள். மீண்டும் ஒன்பதாம் மணிவேலையிலும் வெளியே சென்று அப்படியே செய்தார். பதினோராம் மணிவேளையிலும் வெளியே சென்று வேறு சிலர் நிற்பதைக் கண்டார். அவர்களிடம்,"நாள் முழுவதும் வேலை செய்யாமல் ஏன் இங்கே நின்று கொண்டிருக்கிறீர்கள்?" என்று கேட்டார். அவர்கள் அவரைப் பார்த்து," எங்களை எவரும் வேலைக்கு அமர்த்தவில்லை" என்றார்கள். அவர் அவர்களிடம்,"நீங்களும் என் திராட்சைத் தோட்டத்துக்குப் போங்கள்" என்றார்.  
மாலையானதும் திராட்சைத் தோட்ட உரிமையாளர் தம் மேற்பார்வையாளிடம், "வேலையாள்களை அழைத்துக் கடைசியில் வந்தவர் தொடங்கி முதலில் வந்தவர்வரை அவர்களுக்கிய கூலி கொடும்" என்றார். எனவே பதினோராம் மணிவேளையில் வந்தவர்கள் ஒரு தெனரியம் வீதம் பெற்றுக் கொண்டனர். அப்போது முதலில் வந்தவர்கள் தங்களுக்கு மிகுதியாகக் கிடைக்கும் என்று எண்ணினார்கள். ஆனால் அவர்களும் ஒரு தெனரியம் வீதம் தான் பெற்றார்கள். அவர்கள் அதைப் பெற்றுக் கொண்டபோது அந்நிலக்கிழாருக்கு எதிராக முணுமுணுத்து, "கடைசியில் வந்த இவர்கள் ஒரு மணி நேரமே வேலை செய்தார்கள். பகல் முழுவதும் வேலைப் பளுவையும் கடும் வெயிலையும் தாங்கிய எங்களோடு இவர்களையும் இணையாக்கி விட்டீரே" என்றார்கள். அவரோ அவர்களுள் ஒருவரைப் பார்த்து,"தோழரே, நான் உமக்கு அநியாயம் செய்யவில்லை. நீர் என்னிடம் ஒரு தெனரியம் கூலிக்கு ஒத்துக் கொள்ளவில்லையா? உமக்குரியதைப் பெற்றுக் கொண்டு போய்விடும். உமக்குக் கொடுத்தபடியே கடைசியில் வந்த இவருக்கும் கொடுப்பது என் விருப்பம். எனக்குரியதை நான் என் விருப்பப்படி கொடுக்கக் கூடாதா? அல்லது நான் நல்லவனாய் இருப்பதாய் உமக்குப் பொறாமையா?" என்றார்.
# திராட்சை தோட்ட வேலையாட்கள் உவமை

## பொருள்

இதில் திராட்சைத்தோட்டம் விண்ணரசாகவும்,பண்ணையாளர் கடவுளாகவும் கிறிஸ்தவர் பணியள்களாகவும் உவமானப்படுத்தப்பட்டுள்ளனர். இதன் பொருள் விண்ணரசிற்கு வேலை செய்பவர்கள் யாவரும் இறுதியில் பெறப்போகும் ஊதியம் சமன் என்பதே. இவ்வுலகில் கடவுளுக்கு சிறிய அளவில் வேலை செய்தவனும் பாரிய வேலைகளை செய்தவனும் விண்ணரசில் ஒரே மாதிரியாகத்தான் நோக்கப்படுவார்கள். அதாவது விண்ணரசில் தலைவர் சீடர் சிறியவர் பெரியவர் என்ற பேதம் கிடையாது.
# உரோமையருக்கு எழுதிய திருமுகம்

**உரோமையர்** அல்லது **பவுல் உரோமையருக்கு எழுதிய திருமுகம்** (Letter [Epistle] to the Romans) என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் ஆறாவதாக அமைந்ததாகும். மூல மொழியாகிய கிரேக்கத்தில் இந்நூலின் பெயர் Epistole pros Romaious (Επιστολή προς Ρωμαίους) எனவும் இலத்தீன் மொழிபெயர்ப்பில் Epistula ad Romanos எனவும் உள்ளது . இம்மடல் தூய பவுல் எழுதிய பிற எல்லா மடல்களை விடவும் முதன்மை வாய்ந்ததாகக் கருதப்படுகிறது .  
விவிலியத்தில் உள்ள ஆழமான இறையியல் பகுதியாக விளங்குவது **உரோமையர் திருமுகமாகும்**. தூய பவுல் எழுதிய போதனையின் சுருக்கம் இந்நூலில் அடங்கியுள்ளது எனலாம். இத்திருமுகக் கருத்துக்களின் அடிப்படையில் திருச்சபையி்ன் இறையியல் கோட்பாடுகள் பல வடிவங்களில் வளர்ச்சியடைந்துள்ளன.  
இதனைத் தூய பவுல் கைப்பட எழுதவில்லை; மாறாக 16:22இல் காண்கிறபடி தெர்த்தியு என்பவரை எழுத்தாளராகக் கொண்டு எழுதியுள்ளார்.
# உரோமையருக்கு எழுதிய திருமுகம்

## உரோமையர் எழுதப்பட்ட சூழலும் நோக்கமும்

தூய பவுல் இத்திருமுகத்தை எழுதும்போது உரோமைக்குச் சென்றிருக்கவில்லை. எனினும் அக்காலத்தில் திருச்சபை அங்கே வேரூன்றியிருந்தது. வேறு பல நற்செய்தியாளர்கள் அங்குச் சென்று மறைப்பணி புரிந்திருந்தனர். அது உரோமைப் பேரரசின் தலை நகராக இருந்ததால், பல நாடுகளிலிருந்து கிறிஸ்தவர்கள் அங்குப் போய் வாழ்ந்து வந்தனர். இந்த உரோமை சபையைச் சந்திக்க விழைந்தார் பவுல். ஸ்பெயின் நாடு போகும் வழியில் உரோமைக் கிறிஸ்தவர்களைச் சந்திக்கத் திட்டமிட்டார் (15:28).  
மாசிதோனியா, அக்காயா ஆகிய நாடுகிளிலிருந்து இறைமக்கள் கொடுத்த காணிக்கையை எருசலேம் கொண்டு போகுமுன் கொரிந்து நகரிலிருந்து இத்திருமுகத்தை அவர் கி.பி. 57-58 கால கட்டத்தில் வரைந்திருக்க வேண்டும்.  
பவுல் இத்திருமுகத்தை எழுதுமுன் கலாத்தியருக்கு ஒரு திருமுகத்தை எழுதியிருந்தார். நம்பிக்கையினால் இறைவனுக்கு ஏற்புடைமை ஆதல் குறித்து அத்திருமுகத்தில் சொல்லப்பட்ட கருத்துக்கள் பல சர்ச்சைகளை உருவாக்கியிருக்க வேண்டும். அத்துடன் செயல்கள், சட்டங்கள் ஆகியவற்றை விட நம்பிக்கையே மேலானது என்னும் பவுலின் போதனையும் கடும் எதிர்ப்புக்குள்ளாகியது. சிலர் தவறான கருத்துக்களை உரோமையிலும் பரப்பி, செயல்கள் மற்றும் சட்டத்திற்கு மிகுந்த முக்கியத்துவம் கொடுக்க முனைந்தனர்; யூத மறைக்கெதிரான பல தவறான கருத்துக்களைப பவுல் பரப்பிக் குழப்பம் ஏற்படுத்துவதாகக் கூறினர். எனவே பவுல் இத்திருமுகத்தை எழுதுகிறார்.  
தம்முடைய போதனையைக் குறித்தும் தம் திருத்தூதுப் பணியைக் குறித்தும் தெளிவான கண்ணோட்டத்தை உரோமைக் கிறிஸ்தவர்கள் பெறவேண்டும்; தாம் அவர்களைச் சந்திக்கும்முன் அவர்கள் தம்மைப் பற்றிய தவறான கருத்துக்களைக் கைவிட வேண்டும் என்றெல்லாம் எண்ணி அவர் இத்திருமுகத்தை எழுதியதாகத் தெரிகிறது.  
எருசலேம் மக்களுக்கான நன்கொடையை நேரில் சென்று கொடுக்குமுன் தம்மையும் தாம் திரட்டிய கொடையையும் அவர்கள் ஏற்றுக்கொள்ளும்படி (15:31), அவர்களைத் தயாரிப்பதும் இத்திருமுகத்தின் சில பகுதிகளின் (குறிப்பாக அதி 9-11) நோக்கமாக இருக்கலாம் எனக் கருதப்படுகிறது.
# உரோமையருக்கு எழுதிய திருமுகம்

## உள்ளடக்கம்

இத்திருமுகத்தின் அதி 1-11 வரையிலான பகுதியில் ஆழமான இறையியல் கொள்கைகள் காணப்படுகின்றன.  
**1:17இல்** பவுல் திருமுகத்தின் மையக் கருத்தை முன் வைக்கிறார்; நம்பிக்கையினால் இறைவனுக்கு ஏற்புடையவரே வாழ்வு பெறுவர் என்கிறார்.  
தொடர்ந்து இக்கருத்து விளக்கம் பெறுகிறது. யூதர்கள் என்றாலும் பிற இனத்தவர்கள் என்றாலும் அவர்கள் கடவுளுக்குக் கீழ்ப்படியாதவர்களே. மனித குலம் முழுவதுமே பாவத்திற்கு உட்படுத்தப்பட்டுள்ளது. எனவே எல்லாருக்கும் மீட்புதேவை. இந்த மீட்பு இயேசு மீது நம்பிக்கை கொள்வதால் வருகிறது. திருச்சட்டத்தினாலோ, விருத்தசேதனத்தினாலோ இது வருவதில்லை.  
தொடர்ந்து, புதுவாழ்வு பற்றிப் பேசும் பவுல் அதை ஆவிக்குரிய வாழ்வு என்கிறார். ஏனெனில் தூய ஆவியால் நம்பிக்கை கொள்வோர் பாவம், சாவு ஆகியவற்றின் பிடியிலிருந்து விடுதலை பெறுகின்றனர்.  
**9-11 அதிகாரங்களில்** யூதர்களைப் பற்றிப் பேசுகிறார் பவுல், யூதர்கள் கிறிஸ்துவைப் புறக்கணித்தது கடவுளின் திட்டப்படி மனிதகுலம் முழுவதும் கிறிஸ்து இயேசு வழியாகக் கடவுளின் அருளைப் பெறவே என்றும், பிற இனத்தார் இப்போது மனம் மாறியிருப்பது யூதர்களிடையே போட்டி மனப்பான்மையை வளர்க்கவே என்றும், கடவுள் யூதர்களுக்குக் கொடுத்த வாக்கு மாறுவதில்லை என்பதால் யூதர்கள் ஒருநாள் மனம் மாறுவர் என்றும் அவர் குறிப்பிடுகிறார்.  
**12 முதல் 15 வரையுள்ள அதிகாரங்களில்** நடைமுறை ஒழுங்குகள் தரப்பட்டுள்ளன. உரோமைத் திருச்சபையில் யூதக் கிறிஸ்தவர்களும் பிற இனத்துக் கிறிஸ்தவர்களும் இருந்ததை மனத்தில் கொண்டு, அவர்கள் அன்புடன் கிறிஸ்தவ நெறிப்படி வாழும் முறைகுறித்துப் பவுல் பேசுகிறார்.  
**16ஆம் அதிகாரம்:** சில கையெழுத்துப்படிகளில் 15:1-16:24 வரையுள்ள பகுதி நீக்கப்பட்டு, 16:25-27 இல் உள்ள இறுதி வாழ்த்து 14ஆம் அதிகாரத்துடன் சேர்க்கப்பட்டுள்ளது. எனவே 15 மற்றும் 16 ஆம் அதிகாரம் வேறு ஒருவரால் எழுதப்பட்டது என்பர் சிலர். இருப்பினும் 15ஆம் அதிகாரம் கருத்தின் அடிப்படையில் முன்னைய அதிகாரங்களுடன் ஒத்துப்போகிறது.  
16ஆம் அதிகாரத்தில் 26 பேரைப் பவுல் வாழ்த்துகிறார். இவர்கள் பவுல் சென்றிராத உரோமைச் சபையின் உறுப்பினர்களாக இருக்க முடியாது; எபேசில் பணிபுரிந்தவர்களாக இருக்க வேண்டும். இவ்வதிகாரம் இத்திருமுகத்தை எடுத்துச்சென்ற பெய்பா, செல்லும் வழியில், எபேசிலிருந்த பணியாளர்களிடம் கொடுக்க வேண்டிய வாழ்த்து மடலாக இருக்கலாம். அது காலப்போக்கில் உரோமையர் திருமுகத்துடனே இணைக்கப் பெற்றிருக்க வேண்டும்.
# உரோமையருக்கு எழுதிய திருமுகம்

## உரோமையர் நூலிலிருந்து ஒரு பகுதி

**உரோமையர் 12:9-20**  
"உங்கள் அன்பு கள்ளமற்றதாய் இருப்பதாக!  
தீமையை வெறுத்து நன்மையையே பற்றிக்கொள்ளுங்கள்.  
உடன் பிறப்புகள் போன்று ஒருவருக்கொருவர் உளங்கனிந்த அன்பு காட்டுங்கள்;  
பிறர் உங்களைவிட மதிப்புக்கு உரியவரென எண்ணுங்கள்.  
விடா முயற்சியோடும் ஆர்வம் மிக்க உள்ளத்தோடும் ஆண்டவருக்குப் பணிபுரியுங்கள்.  
எதிர்நோக்கி இருப்பதில் மகிழ்ச்சி கொள்ளுங்கள்;  
துன்பத்தில் தளரா மனத்துடன் இருங்கள்;  
இறைவேண்டலில் நிலைத்திருங்கள்.  
வறுமையுற்ற இறைமக்களோடு உங்களிடமுள்ளதைப் பகிர்ந்து கொள்ளுங்கள்;  
விருந்தோம்பலில் கருத்தாய் இருங்கள்.  
உங்களைத் துன்புறுத்துவோருக்கு ஆசி கூறுங்கள்;  
ஆம், ஆசி கூறுங்கள்; சபிக்க வேண்டாம்.  
மகிழ்வாரோடு மகிழுங்கள்; அழுவாரோடு அழுங்கள்.  
நீங்கள் ஒருமனத்தவராய் இருங்கள்;  
உயர்வுமனப்பான்மை கொள்ளாமல் தாழ்நிலையில் உள்ளவர்களோடு நன்கு பழகுங்கள்.  
நீங்கள் உங்களையே அறிவாளிகளெனக் கருதிப் பெருமிதம் கொள்ள வேண்டாம்.  
தீமைக்குப் பதில் தீமை செய்யாதீர்கள்; எல்லா மனிதரும் நலமெனக் கருதுபவை பற்றியே எண்ணுங்கள்.  
இயலுமானால், உங்களால் முடிந்தவரை எல்லாரோடும் அமைதியுடன் வாழுங்கள்.  
அன்பார்ந்தவர்களே! பழிவாங்காதீர்கள்;  
அதைக் கடவுளின் சினத்திற்கு விட்டுவிடுங்கள்.  
ஏனெனில், மறைநூலில் எழுதியுள்ளவாறு,  
"பழிவாங்குவதும் கைம்மாறு அளிப்பதும் எனக்கு உரியன" என்கிறார் ஆண்டவர்.  
நீயோ, "உன் எதிரி பசியாய் இருந்தால், அவனுக்கு உணவு கொடு;  
அவன் தாகத்தோடு இருந்தால், அவன் குடிக்கக் கொடு.  
இவ்வாறு செய்வதால், அவன் தலைமேல் எரிதழலைக் குவிப்பாய்."  
தீமை உங்களை வெல்லவிடாதீர்கள், நன்மையால் தீமையை வெல்லுங்கள்!"